text: Opdateret: Alle køer fanget og motorvej er igen åben
  06 maj 2015 kl. 19.17
  Syd og Sønderjyllands Politi spærrede onsdag aften motorvejen mellem Brørup og Holsted. Flere køer var set på vejen.
  To anmeldelser om rødbrune køer der er set gående rundt på motorvejen mellem Brørup og Holsted, har fået politiet til at afspærre vejen.
  Vagtchefen ved Syd og Sønderjyllands Politi oplyser, at de indtil nu har fanget en enkelt rødbrun ko, men de er fortsat på jagt efter flere køer.
  Hvor køerne kommer fra og hvorfor de er havnet på motorvejen, har politiet lige nu ingen kendskab til.
  Motorvejen blev åbnet igen kl. 21.30.
  Motorvejen vil blive spærret mellem Brørup og Holsted  #politidk
  
  